text: পাগল হলেন সজল !
  তারিখ: ১৮ জানুয়ারি ২০১৮ | পড়া হয়েছে: 658 বার
  বিনোদন ডেস্ক : অভিনয়ের দীর্ঘদিনের পথচলায় গেলো বছর থেকে প্রচলিত ধারার বাইরে চ্যালেঞ্জিং চরিত্রগুলোতে অভিনয় করেছেন সজল। যে কারণে গেলো বছর তার অভিনীত বেশিরভাগ নাটকই বেশ প্রশংসিত হয়েছে। সেই ধারাবাহিকতা তিনি এবারও রাখতে চান। আর তাই এবার তিনি পাগল হয়েছেন একটি নাটকে।
  'ভেলকি' নামের নতুন একটি নাটকে এমনরূপেই দেখা যাবে তাকে। এই নাটকে তার সঙ্গে জুটি বেঁধেছেন মৌসুমি হামিদ। নাটকের নাম 'ভেলকি'। পরিচালনা করেছেন শামীম। গতকাল রাজধানীর উত্তরার লাবনী-৪ শুটিং হাউজে নাটকটির শুটিং সম্পন্ন হয়েছে।
  এই নাটকে অভিনয় প্রসঙ্গে সজল বলেন, 'নাটকটির গল্প সমসাময়িক। এতে বর্তমান সময়ের অনেক কিছুই উঠে আসবে। এইউত্তরা নাটকে পাগল চরিত্রে অভিনয় করছি। এর আগে মানসিক রোগীর চরিত্রে অভিনয় করলেও এমন পুরোপুরি মহল্লা কিংবা বস্তির নিরেট পাগলের চরিত্রে অভিনয় করিনি। এই চরিত্রে কাজ করতে পেরে একটু আলাদা ফিলিংস কাজ করছে। সবাই আমাকে বলে রোমান্টিক হিরো। দর্শকদের ধারণা পালটে দিয়েই ইদানীং নতুন নতুন চরিত্রে অভিনয় করছি। আশা করি দর্শকদের কাছে নাটকটি উপভোগ্য হবে।'